
                                              PARLAMENTUL ROMÂNIEI

                                                CAMERA DEPUTAŢILOR
	         COMISIA JURIDICĂ, 
DE DISCIPLINĂ ŞI IMUNITĂŢI                           
	                           Bucureşti 21.11.2011      

                           Pl.x 605/2011                    

	
	


AVIZ
asupra propunerii legislative pentru modificarea şi completarea Legii nr.571/2003 privind Codul Fiscal
       În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii nr.571/2003 privind Codul Fiscal, trimis cu adresa Pl.x 605 din 7 noiembrie 2011 şi înregistrat cu nr. 31/1038 din 8 noiembrie 2011.
       Conform dispoziţiilor art.75 alin.(1) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

       Senatul a respins iniţiativa legislativă în şedinţa din 31 octombrie 2011.
       Iniţiativa legislativă are ca obiect de reglementare modificarea Legii nr. 571/2003 privind Codul fiscal, în sensul reducerii cotei de TVA la medicamente de la 9% la 5%.                         

       Membrii Comisiei au examinat iniţiativa legislativă supusă avizării, expunerea de motive, avizul favorabil al Consiliului Legislativ nr. 522 din 6 mai 2011şi punctul de vedere al Guvernului nr. 1386 din 9 iunie 2011, prin care nu susţine adoptarea acestei iniţiative legislative.
      În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a propunerii legislative pentru modificarea şi completarea Legii nr.571/2003 privind Codul Fiscal, întrucât aplicarea soluţiei legislative propuse ar conduce la o diminuare a veniturilor bugetare, nefiind prevăzută o sursa de finanţare care să acopere deficitul bugetar creat .

      În raport cu obiectul şi conţinutul reglementării, propunerea legislativă face parte din categoria legilor ordinare.      
             PREŞEDINTE,                                                                                SECRETAR,
                    Daniel BUDA                                                                        Gabriel ANDRONACHE
Consilier, Ciprian Bucur

